Fru Guri av Edøy

***Fru Guri av Edøy*** er et utendørs friluftsskuespill skrevet av Peggy Kristine Kruse i 1989. Det ble første gang fremført i 1990 på Edøy i Smøla kommune i Møre og Romsdal. Stykket blir omtalt som et «kvinnestykke», siden det er et av få spel i Norge som har en tydelig, kvinnelig hovedrolle. Handlingen i *Fru Guri av Edøy* bygger på historiske hendelser dokumentert rundt tiden handlingen utspiller seg. Rollefiguren er sannsynlig, men handlingen er oppdiktet. Stykket er lagt til 1190. Hendelser som reisingen av Edøy gamle kirke og Kulisteinen, «Norges dåpsattest», inngår i stykket. Siden 1990 har spelet vært fremført årlig, med unntak av fem år, blant annet da Gurisentret ble bygd og under Koronapandemien. Forestillingen i 2016 var den 22. produksjonen.

## Historie
I 1990 feiret Edøy gamle kirke 800-års jubileum, og fremførte for første gang *Fru Guri av Edøy* (skrevet av Peggy Kristine Kruse), som i starten bare skulle være et tablå, men utviklet seg til å bli et av Norges varmeste utespel. Spelet inkluderer spesielt kulisteinen og kristningen av Norge.

I 1989 ble Edøy nytt knutepunkt for samferdsel på Smøla, og da Gurispelet skulle oppføres ble hele Smøla engasjert. Med unntak av 1992 var Edøygarden arena for spelet fram til 2004. I 2009 sto Gurisentret ferdig.

Spelet ble i de første årene fremført på Edøygarden, men ble flyttet etter oppbygningen av Gurisentret. Sylvia Salvesen har spilt «Fru Guri» i tilsammen 15 år. Endre Skar har regissert stykket i tilsammen  11 år.

## Handling
Sverre og Ingeborg feirer etterbryllup. Sverres datter Gjertrud markerer sin uvilje mot sin nye stemor. Fru Guri ønsker å bygge ny kirke på Edøy; erkebiskop Øystein Erlendsson er uenig. Tore av Kuli blir sint, og skaffer tillatelse hos Kongen i Nidaros. Tore vet ikke at han må betale bot og be om nåde for at kirken skal kunne vigsles. Det oppstår strid mellom Sverre og Tore.

Sju år går. Kirka på Edøya er reist, men ikke signet. Nye slekter vokser fram. Tores fostersønn Halvard innleder et forhold med Sverres datter Gjertrud. Gjertruds bror Sigvart har et kjærlighetsforhold til nabojenta Inga. Fru Guri er det kloke medmennesket som forsøker å skape forsoning mellom fiender og frender. Ingeborg, Sverres kone, maner Sverre til å velge kjærligheten framfor æren. Tore ber om nåde og kirken vigsles. Gjertrud bærer brudekransen for Halvard i kirka på Edøya.

### Sentrale roller
* Fru Guri av Edøy
* Solve Skald
* Ingeborg
* Sverre
* Tore av Kuli
* Biskop Øystein Erlendsson
* Prest Eirik
* Gjertrud
* Inga
* Halvard
* Sigvart
* Gjertrud (barn)
* Inga (barn)
* Halvard (barn)
* Sigvart (barn)

## Oppsetninger
### Regissører
* 1990–1991: Endre Skar
* *1992: ingen oppsetning*
* 1993–2001: Endre Skar
* 2002: Eli Sesseng
* 2003–2004: Per Egil Aske
* 2009: Carl Morten Amundsen
* 2010: Line Rosvoll
* 2011–2012: Ronald Rørvik
* 2013–2016: Johannes Joner
* 2017: Arnulf Haga
* 2018–2019: Karoline Gregersen Herlofsen 
* 2020: Eldrid Schrøder Kvalvik
* *2021: ingen oppsetning*
* 2022–2023: Eldrid Schrøder Kvalvik
* 2024– : Tore Granås

### Fru Guri
* 1990–1991: Gøril Haukebø
* *1992: ingen oppsetning*
* 1993–2004: Sylvia Salvesen
* 2009: Ingjerd Egeberg
* 2010: Birgitte Victoria Svendsen
* 2011–2012: Turid Røen Kroknes
* 2013–2015: Sylvia Salvesen
* 2016: Hildegunn Eggen
* 2017–2024: Nina Woxholtt
* 2025 - Iren Reppen

## Litteratur
* Fru Guri av Edøy – Jubileumsprogram 2014, 2015 og 2016

## Referanser


## Eksterne lenker
* Gurisenteret 
* Spelhåndboka